kardosdrur/scandi-wiki huggingface dataset:
Cornelis Lely

Cornelis Lely (født 23. september 1854 i Amsterdam i Holland, død 14. januar 1929 i Haag) var en hollandsk civilingeniør i hydroteknik og infrastrukturminister (Ministerie van Verkeer en Waterstaat).

Lely er kendt for at i 1891 have lavet en plan for hvorledes bugten Zuiderzee skulle lukkes med en stor dæmning. Planen fremlagdes 1913 men blev udskudt og atter fremsat i 1917. Parlamentet vedtog Zuiderzee Act, at bygge Afsluitdijk (aflukningsdige) i 1918. Byggeriet afsluttedes i 1932.

Liv og gerning 

Cornelis Lely blev født i Amsterdam som søn af en oliefrøhandlende. Han gik i Hogere Burgerschool (HBS). Han studerede senere ved den polytekniske læreanstalt i Delft og dimitterede som civilingeniør i 1875.

Dæmningsprojektet 
Mellem 1886 og 1891 var Lely leder af et teknisk forskningsteam, der udforskede mulighederne for at inddæmme Zuiderzee, hvilket senere blev godkendt af en statslig kommissionen.

Lely var tre gange minister for transport og vandforvaltning (henholdsvis i 1891-1894, 1897-1901, og 1913-1918), og i denne rolle var han enormt indflydelsesrig som fortaler for gennemførelsen af sine egne planer. Ordningen blev dog endelig godkendt og realiseret først efter alvorlige oversvømmelser ved bredderne af Zuiderzee i 1916.

Medlem af videnskabernes akademi 
I 1895 blev Lely medlem af "Koninklijke Nederlandsche Akademie van Wetenschappen".

Nederlands guvernør 
Lely var guvernør i Surinam fra 1902 til 1905.

Hædersbevisninger 
Byen Lelystad, der ligger i den østlige Flevoland kog og er hovedstad i Flevoland-provinsen, blev opkaldt efter ham. Flagene i provinsen og i byen er begge prydet med en hvid fleur-de-lys for at markere hans betydning.

I byen Amsterdam er "Cornelis Lelylaan", en større færdselsåre, opkaldt efter ham og Amsterdam Lelylaan, en af byens vigtigste jernbanestationer, er beliggende ved denne vej.

I 1905 blev den surinamsk landsby Kofi Djompo omdøbt Lelydorp til hans ære; Lely stod bag opførelsen af en ny jernbane fra Paramaribo, der gik gennem området. Det meste af jernbanen er nu forsvundet, men Lelydorp overlevede og er nu hovedstad i Wanica distriktet. Det ligger på vejen fra Paramaribo til Johan Adolf Pengel internationale Lufthavn.

En statue af Lely står på den vestlige punkt ved Afsluitdijk. Den blev udført af Mari Andriessen og indviet den 23. september 1954 på 100-årsdagen for Lelys fødsel. En kopi af denne statue står midt i Lelystad på et 35 meter højt tårn af basaltblokke, udformet af Hans van Houwelingen. I Lelystad rådhus er der en statue af Lely lavet af Piet Esser.

Noter

Eksterne henvisninger 

 
 
 Info on Lelydorp, Suriname, from travelpost.com

Ingeniører fra Nederlandene
Australiens kvindefodboldlandshold

Australiens kvindefodboldlandshold repræsenterer Australien i internationale turneringer for kvinder. Holdet administreres af Football Federation Australia (FFA), som er medlem af Asian Football Confederation (AFC) og den regionale ASEAN Football Federation (AFF) siden de forlod Oceania Football Confederation (OFC) i 2006. Holdets officielle kælenavn er the Matildas (fra sangen Waltzing Matilda), men før 1995 er de også blevet kaldt Female Socceroos. 

Australien er tredobbelt OFC mestre, engang AFC mestre og engang AFF mestre. Holdet har repræsenteret Australien ved VM i fodbold for kvinder fem gange og ved de Olympiske lege to gange, men har aldrig vundet nogen af disse turneringer. Lige efter VM 2015, blev Australien ranket som nummer ni i verden af FIFA.

Australiens placering i de største turneringer

VM i fodbold for kvinder

Olympiske lege

Aktuel trup 
Følgende  spilelre blev udtaget til den endelige trup til VM i fodbold 2023 i Australien/New Zealand.

Cheftræner: Tony Gustavsson

Referencer 

Kvindefodboldlandshold
Fodbold i Australien
Kvindefodbold i Australien
Wuhan Open 2016

Wuhan Open 2016 var en tennisturnering, der blev spillet udendørs på hardcourt-baner i Optics Valley International Tennis Center i Wuhan, Folkerepublikken Kina i perioden 25. september - 2. oktober 2016. Det var den tredje udgave af Wuhan Open og sæsonens femte og sidste turnering på WTA Tour 2016 i kategorien WTA Premier 5.

Singletitlen blev vundet af Petra Kvitová, som i en ensidig finale, der var overstået på blot 63 minutter, vandt med 6-1, 6-1 over Dominika Cibulková. Den 14.-seedede tjekke vandt dermed den 18. titel på WTA Tour i karrieren, men det var hendes første sejr i 13 måneder. Det var endvidere anden gang, at hun vandt titlen i Wuhan, eftersom hun tidligere havde sejret i den første udgave af turneringen i 2014. For Cibulková betød finalepladsen, at hun avancerede fra 12.- til 8.-pladsen på WTA's verdensrangliste, hvilket var en forbedring på to pladser i forhold til hendes indtil da bedste placering på listen. I semifinalen havde Kvitová slået Simona Halep ud af turneringen, men rumænerens semifinaleplads medførte, at hun som den tredje spiller (efter Serena Williams og Angelique Kerber) kvalificerede sig til WTA Finals 2016 i Singapore.

Doubleturneringen blev vundet af Bethanie Mattek-Sands og Lucie Šafářová, der var seeedet som nr. 5, og som i finalen besejrede det tredjeseedede par bestående af Sania Mirza og Barbora Strýcová med 6-1, 6-4. Det amerikansk-tjekkiske par vandt dermed en WTA-titel for syvende gang i deres tid som makkere, og de kvalificerede sig samtidig til den sæsonafsluttende turnering for sæsonens otte bedste par, WTA Finals 2016.

Venus Williams var forsvarende mester i damesingle men tabte i ottendedelsfinalen til Svetlana Kuznetsova. Martina Hingis og Sania Mirza var forsvarende mestre i damedouble men forsvarede ikke deres titel som par, eftersom de afbrød deres samarbejde tidligere på sæsonen. Mirza nåede som næævt til finalen sammen med Barbora Strýcová. Hingis stillede op sammen med Coco Vandeweghe, og det schweizisk-amerikanske par tabte i ottendedelsfinalen til Aleksandra Krunić og Kateřina Siniaková.

Præmier 

Den samlede præmiesum for turneringen androg $ 2.288.250 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 56 spillere, der fordelte sig på:
 45 direkte kvalificerede spillere i form af deres placering på WTA's verdensrangliste pr. 13. august 2016 (seks uger før turneringens start).
 3 spillere, der havde modtaget et wildcard.
 8 spillere fra kvalifikationsturneringen.

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. 30 af spillerne havde kvalificeret sig til kvalifikationsturneringen via deres placering på WTA's verdensrangliste, mens de sidste to spillere havde modtaget et wildcard.

Damedouble 

Damedoublerækken havde deltagelse af 28 par, der fordelte sig på:
 24 direkte kvalificerede par i form af deres placering på WTA's verdensrangliste.
 4 par, der havde modtaget et wildcard.

Eksterne henvisninger 
 Wuhan Open

Noter 

2016
WTA Tour 2016
Jonathan Edwards

Jonathan Edwards henviser til blandt andre:

 Jonathan Edwards (teolog) (1703–1758), amerikansk vækkelsesprædikant
 Jonathan Edwards den yngre (1745-1801) – amerikansk teolog
 Jonathan Edwards (atlet) (født 1966), britisk trespringer
Hotel Bretagne

Hotel Bretagne er et dansk hotel ved Hornbæk Sø i Hornbæk. Det genåbnede 1. april 2017. Det var lukket siden januar 2013.

Historie 
Den 1.530 m2 store hvide bygning ved søbrinken af Hornbæk Sø blev opført i 1897 af doktor A.C.P. Reiersen, som benyttede stedet som privat klinik og sin private bopæl. I april 1905 overtog Einar Brünniche bygningen og indrettede "Dr. E. Brünniches Privatklinik" , hvor det blev muligt at blive indlagt ved længerevarende sygdom. Blandt patienterne var P.S. Krøyer og Holger Drachmann. Drachmann døde på klinikken i januar 1908.

Hotel 
På grund af et stigende antal feriegæster i området blev Brünniches Privatklinik i 1932 ombygget til kursted og i 1937 indviet som Hotel Bretagne med restaurant og over 20 værelser.

Indtil udgangen af januar 2013 blev der drevet hotel i bygningen, hvor ejeren Hotel- og Konferencegruppen Nordsjælland, valgte at lukke Hotel Bretagne. I marts 2015 blev grunden og bygningen sat til salg for 17.000.000 kr. med 29 værelser i forskellige størrelser.

I efteråret 2015 købte erhvervsmanden Henrik Frederiksen hotellet. Frederiksen ejede i forvejen Molskroen og flere andre restauranter på Djursland. Frederiksen gik hurtigt i gang med en stor renovering, hvor det meste indendørs blev ryddet, og haveanlægget ned til søen blev istandsat. Den store renovering stod færdig i primo 2017, og forpagterparet Anne & Kasper Heebøll Harboe genåbnede Hotellet i april 2017.

Referencer 

Hornbæk
Bretagne
Etableret i 1897
Jonathan Edwards (teolog)

Jonathan Edwards (født 5. oktober 1703 i East Windsor Hill, Connecticut, død 22. marts 1758 i Princeton, New Jersey) var en amerikansk teolog og filosof. Han var far til Jonathan Edwards den yngre.

Kun 19 år gammel blev han præst for en lille presbyteriansk menighed i New York, 2 år senere lærer ved Yale College, og 1727 blev han
hjælpepræst hos sin bedstefader, Solomon Stoddard, i kongregationalisternes menighed i Northampton, Massachusetts, ved hvilken menighed han blev ved bedstefaderens død kort efter. Han øvede her en stor gerning; men den strenge sædelige tugt, han pålagde medlemmerne af sin menighed, i forbindelse med hans bestemte hævdelse af, at kun den, som var genfødt i ånd og sandhed, kunne få adgang til nadverbordet, vakte stor modstand mod ham, og han nedlagde sit embede 1750. Det følgende år tog han mod et kald til at være præst i Stockbridge, hvor han foruden at betjene en menighed skulde drive mission bland indianerne. I 1757 blev han kaldet til forstander for Princeton College, men døde få måneder efter at have tiltrådt sin nye stilling. Edwards var en meget frugtbar forfatter, han efterlod mere end 1400 manuskripter, af hvilke flere endnu ikke er udgivne. Han var en selvstændig tænker, der altid gik sine egne veje. Hans teologi var calvinistisk, men han frygtede ikke for at korrigere Calvin. Hans kendteste værk er: A treatise on the Freedom of the Will (1754), hvor han stærkt fremhæver, at viljen er kausalitetsloven underkastet. Efter hans død udkom et andet af hans hovedværker: The history of Redemption (1774).

Kilder

Eksterne henvisninger 

Teologer fra USA
Reformerte teologer
Filosoffer fra USA
Amerikanere i 1700-tallet
Edwin Edwards (kunstner)

Edwin Edwards (født 6. juli 1823 i Suffolk, død 15. september 1879 sammesteds) var en engelsk maler og raderer. 

Han var 37 år gammel, da han opgav en betydelig sagførerpraksis for at hengive sig til kunsten, gjorde en studierejse til Tyrol og rejste derefter til Paris, hvor han under indflydelse af Henri Fantin-Latour og andre begyndte at male og radere; først malede han akvareller, senere oliebilleder, af hvilke Gainsburry Lane vakte opsigt, da det 1877 var at se i Londons Akademi; det roses navnlig for sin klare, alvorlige holdning og den udmærkede karakteristik af den engelske klippekysts ejendommelige lysvirkninger; nu tilhører det med flere af hans malerier Tate Gallery. Mest kendt er Edwards dog som raderer, i hvilken egenskab han var meget produktiv (376 blade) og viste overordentlig dygtighed. Hans billeder af gotiske domkirker er gennemgående af ægte monumental virkning, hvilket delvis også gælder om hans suite Old Inn’s of England og om hans kystpartier. Hans illustrationer af Wordsworth og Longfellow sættes i England højt.

Kilder

Eksterne henvisninger 

Landskabsmalere
Malere fra England
Raderere
Grafikere fra Storbritannien
Briter i 1800-tallet
Henry Sutherland Edwards

Henry Sutherland Edwards (født 5. september 1828 i London, død 21. januar 1906) var en engelsk forfatter. 
Edwards opholdt sig som korrespondent til Times i en række år i Rusland og Polen og samlede sine iagttagelser i The Russians at home and the Russians abroad (1861, ny udgave 1879), The Polish captivity (2 bind, 1863) og The private history of a Polish insurrection (1865). Under den fransk-tyske krig 1870-1871 var han ligeledes korrespondent til Times, idet han fulgte med de tyske hære. I 1874 udgav han The Germans in France og udtalte sig heri lidet venlig imod tyskerne. Endvidere rejste han i Tyrkiet og skrev The slavonian provinces of Turkey (1876). Men desuden har man fra hans hånd dels romaner, The three Louisas (1866) og Malvina (1871), dels skrifter vedrørende musikkens historie, The history of the Opera (2 bind 1862), The life of Rossini (1869), Rossini and his school (1895, ny udgave 1899), The lyrical drama (1881), The Primadonna, her history from the 17. to the 19. century (1888).

Kilder 

 
  

Journalister fra England
Faglitterære forfattere fra England
Romanforfattere fra England
Engelsksprogede forfattere
Musikhistorikere
Musikforskere fra Storbritannien
Briter i 1800-tallet
Briter i 1900-tallet
Personer fra London
Natalie Madueño

Natalie Wolfsberg Madueño (7. november 1987) er en dansk skuespillerinde, som medvirker i tv-serien Bedrag på DR1. Hun havde den kvindelige hovedrolle i opførelsen af Hamlet på Hamletscenen ved Kronborg i august 2017.

Filmografi

Film

TV

Referencer

Eksterne henvisninger 
 

Skuespillere fra Danmark
Torkilstrup Vindmølle

Torkilstrup Vindmølle eller Torkilstrup Mølle er en stubmølle syd for landsbyen Torkilstrup på Falster. Den er dateret til 1743, og er en af Danmarks få stubmøller, der stadig står på sin oprindelige plads.

Historie 
Møllen står på en bakketop syd for landsbyen, hvor der har været en kornmølle helt tilbage omkring 1650. Hans Mortensen købte den i 1726 og drev den de næste 44 år. I 1743 rev han den gamle mølle ned, og opførte den eksisterende ifølge en datomærkning på en bjælke indenfor, der har hans initialer (HMSM) samt hans kones (AMPD) Anna Margrethe Pedersdatter. Ved sin død efterlod Mortensen sig udover et ur, en himmelseng, en bibel, en tysk bønnebog og 793 rigsdaler, hvilket var et ekseptionelt højt beløb for en møller på dette tidspunkt. Møllen blev anvendt frem til 1945.

Møllen blev fredet i 1959. Den blev restaureret i 1993 i forbindelse med dens 150-års jubilæum. Siden 2003 har møllen været ejet af Guldborgsund Kommune, der ligeledes stod for renoveringen.

Beskrivelse 
Den rektangulære mølle står på et kampestensfundament. Den er opført i træ beklædt med træshingler. Det bådformede tag er ligeledes dækket af shingler. Møllevingerne er omkring 18 meter lange, og designet til at være dækket af en sejl. Møllen kan roteres manuelt. I en periode var et bageri tilknyttet møllen. Møllens interiør er for en stor del bevaret, heriblant møllestenene, en valse, si og meget andet.

Se også 
 Vindmøller på Lolland-Falster

Referencer 

Stubmøller i Danmark
Bygninger, konstruktioner og anlæg i Guldborgsund Kommune
Etableret i 1816
Schmalensee

Schmalensee er en by og kommune i det nordlige Tyskland, beliggende i Amt Bornhöved i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Kommunen ligger ved søen Schmalensee, der ellers hovedsageligt ligger i kommunen Bornhöved, omkring 21 km øst for Neumünster. Mod vest går motorvejen A21 fra Bargteheide mod Kiel, Bundesstraße B430 fra Neumünster mod Plön går gennem kommunen.

Eksterne kilder/henvisninger 

 Kommunens side  på amtet websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Gran Piemonte 2016

Gran Piemonte 2016 var den 100. udgave af cykelløbet Gran Piemonte. Løbet var en del af UCI Europe Tour-kalenderen og blev arrangeret 29. september 2016. Løbet blev vundet af Giacomo Nizzolo, som stillede op for Italiens landshold.

Hold og ryttere

Danske ryttere
Matti Breschel kørte for

Resultater

Eksterne henvisninger

2016
UCI Europe Tour 2016
Gran Piemonte

Gran Piemonte, indtil 2008 også kendt som Giro del Piemonte, er et italiensk endagsløb i landevejscykling som arrangeres hvert år i oktober. Løbet er blevet arrangeret siden 1906. Løbet er af UCI klassificeret med 1.Pro og er en del af UCI ProSeries. Det betegnes som et af de største løb i Italien.

Løbet afholdes ofte nogle få dage før Lombardiet Rundt i bjergområdet Appenninerne.

Vindere

Noter: 2017-udgaven afholdt som det italienske mesterskab i landevejscykling.

Noter

Eksterne henvisninger
Ritmestergården

Ritmestergården er en bindingsværksbygning på hjørnet af Frisegade og Store Kirkestræde i Nykøbing Falster. Bygningen er opført i 1630 og er dermed en af byens ældste bygninger.

Bygningen har været fredet siden 1918.

Historie 
Den ældste del af den eksisterende bygning blev opført omkring 1620-1630, og den stammer således fra renæssancen. Omkring 1740 blev der opført en længe ud mod Frisegade. Den centrale beliggenhed i den gamle del af byen vidner om, at bygningen var ejet af fremtrædende borgere.

Forhuset ud er ombygget omkring år 1800. På nogenlunde samme tidspunkt boede ritmester Cohn her, og han har givet navn til bygningen.

Omkring 1850 blev der indrettet et gæstgiveri i Ritmestergården.
Ritmestergården har bl.a. brugt af navere og som købmandsgård.
I 1918 blev Ritemstergården fredet.

Siden 1960'erne er en stor del af Ritmestergården blevet brugt som kontor for et arkitektfirma. Desuden findes en frisør og et lokalt værtshus også i bygningen.

Beskrivelse 

Bygningen er en tolænge bindingsværksbygning i to stokværk. Længerne er anbragt i en vinkel på hjørne mellem Frisegade og Store Kirkestræde, der fører op til Klosterkirken. Den er gulkalket med et sadeltag i røde tegl. Langs Store Kirkestræde er et udhæng på 1. sal, og knægtene mellem de to etager er rigt udskåret.

Fundamentet er marksten og munkesten. I kælderen findes et muret tøndehvælv. De oprindelige bjælker findes stadig i etageadskillelsen mellem kælderen og stuen.

Se også 
 Fredede bygninger i Guldborgsund Kommune

Referencer

Eksterne henvisninger 

Bygninger, konstruktioner og anlæg i Nykøbing Falster
Fredede bygninger, konstruktioner og anlæg i Guldborgsund Kommune
Bindingsværksbygninger i Danmark
Bolivia ved sommer-OL 2016

Bolivia deltog under Sommer-OL 2016 i Rio de Janeiro som blev arrangeret i perioden 5. august til 21. august 2016. Dette er landets fjortende deltagelse ved sommer-OL siden landets debut i 1936.

Medaljer

Referencer 

Lande ved sommer-OL 2016
2016
Bosnien-Hercegovina ved sommer-OL 2016

Bosnien-Hercegovina deltog under Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Referencer 

Lande ved sommer-OL 2016
2016
Botswana ved sommer-OL 2016

Botswana deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Sorø Museum

Sorø Museum er et lokalmuseum i Sorø på Midtsjælland. Det er indrettet i en gammel kro opført i 1624, der er en af byens ældste bygninger. Siden januar 2013 har museet været en del af Museum Vestsjælland.

Historie 
Den 13. januar 1624 gav Christian 4. ordre til, at der skulle etableret en kro i Sorø til de besøgende til Sorø Akademi, der havde åbnet året inden. Opførslen startede samme år og blev færdiggjort i 1625. Bygningen havde også et slagteri.

Bygningen blev senere brugt som bopæl for professorers på akademiet. Det har været et museum siden 1923.

Beskrivelse 
Bygningen var oprindeligt travéer lang og i to stokværk. Mange af detaljerne er typiske for renæssancearkitektur. Arkitekten Frederik Carl Christian Hansen udvidede bygningen i 1899-1990, med yderligere tværgående længer i en etage, og større kviste.

En anden bygning på bagsiden af den ene mod gaden, der også stammer fra 1600-tallet, er ligeledes 15 travéer lang, men kun én etage høj. Denne har dog undergået en større ombygning i 1700-tallet, og flere gange siden.

De toppede brosten mellem de to bygninger og langs gaden er de sidste rester af den gamle belægning i Sorøs hovedgade.

Udstilling 
Museet fremviser en kronologisk udstilling om Sorø og de omkringliggende områder.

Joachim Bursers Apotekerhave 
Joachim Bursers Apotekerhave findes på bagsiden af museet. Den er anlagt som en apotekerhave fra 1600-tallet, og er anlagt af af en frivillige forening i samarbejde med museet. Den er navngivet efter Joachim Burser, der var en tysk botaniker og læge, der blev kaldt til Danmark af Christian 4. i 1625 og udnævnt til professor på Sorø Akademi, og fungerede som byens anden apoteker. Alle planterne i haven er fundet i hans katalog over planter, og et typiske planter fra apotekerhaver fra perioden.

Se også 
 Sorø Kunstmuseum
 Fredede bygninger i Sorø Kommune

Referencer

Eksterne henvisninger 

 Sorø Museum 

Lokalmuseer i Danmark
Museer i Region Sjælland
Bygninger, konstruktioner og anlæg i Sorø Kommune
Museer etableret i 1929
Bindingsværksbygninger i Danmark
Østtimor ved sommer-OL 2016

Østtimor  deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Østrig ved sommer-OL 2016

Østrig deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevindere

Referencer 

Lande ved sommer-OL 2016
2016
Guam ved sommer-OL 2016

Guam deltog under Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Svømning

Resultater

Referencer 

Lande ved sommer-OL 2016
2016
Guam ved vinter-OL 1988

Guam deltog under vinter-OL 1988 i Calgary som blev arrangeret i perioden 13. februar til 28. februar 1988.

Medaljer 

Lande ved vinter-OL 1988
1988
Hornbæk Sø

Hornbæk Sø er en fredet sø beliggende i centrum af Hornbæk i Helsingør Kommune. Den dækker et areal på 11,8 hektar, hvor den i begyndelsen af det 19. århundrede var næsten dobbelt så stor.

I 1941 købte Hornbæk Vandværk søen af familien Tholstrup, og den blev samme år fredet. Det dybeste sted på 3,6 meter findes ved vandværket i søens nordlige ende. Gennemsnitsdybden er 1,8 meter.

Referencer

Eksterne henvisninger 

 Historie om Hornbæk Sø på www.helsingorleksikon.dk

Sø
Søer i Helsingør Kommune
Fredede arealer i Danmark
Stocksee

Stocksee er en by og kommune i det nordlige Tyskland, beliggende i Amt Bornhöved i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Byen ligger ved søen Stocksee omkring 20 kilometer øst for Neumünster.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Nationale mesterskaber i landevejscykling 2015

Nationale mesterskaber i landevejscykling 2015 startede i Australien og New Zealand i januar. De fleste andre mesterskab blev arrangeret i sidste uge i juni, før Tour de France.

Resultater

Eksterne henvisninger 
 Oversigt hos ProcyclingStats

Cykelløb i 2015
2015
Edward Edwards

Edward Edwards henviser til blandt andre:

 Edward Edwards (admiral) (1742-1815) – britisk admiral
 Edward Edwards (zoolog) (1803-1879) – britisk zoolog
 Edward Edwards (bibliotekar) (1812-1886) – britisk bibliotekar
Edwin Edwards

Edwin Edwards henviser til blandt andre:

 Edwin Edwards (kunstner) (1823-1879) – engelsk landskabsmaler og raderer
 Edwin Edwards (politiker) (født 1927) – amerikansk politiker
Tun-museet

Tun-museet er en udstilling om tunfiskeri i grejhuset på Odden Havn.

Tun-museets udstilling viser historien om tun og tunfiskeri i et nordatlantisk og kulturhistorisk perspektiv. Udstillingen er indrettet i det tidligere grejhus ved lystbådehavnen

Udstillingen handler om Thunnus thynnus, den blåfinnede tun, der gæstede de danske farvande og blev fisket ved Sjællands Odde i en periode på 40 år, fra 1920-1960. Omkring 1960 sluttede eventyret, i dag er den blåfinnede tun en alvorligt truet fiskeart i hele det atlantiske område.

Eksterne henvisninger 
 Tun på Odden
 Odsherred Kommune - Borger - Tuneventyr på Odden kommer på udstilling 

Museer i Region Sjælland
Bygninger, konstruktioner og anlæg i Odsherred Kommune